અગાઉ આવેલી ‘કોઈ... મિલ ગયા’ અને ‘ક્રિશ’માં બચ્ચાંઓને મોજ પડી ગઈ હતી અને એ સમયે આ ફિલ્મની કૉમિક્સ અને અન્ય પ્રોડક્ટ માર્કેટમાં આવી હતી, પણ આ વખતે તો રાકેશ રોશને હદ કરી દીધી છે. ‘ક્રિશ ૩’ માટે અંદાજે દોઢસો પ્રોડક્ટ માર્કેટમાં મૂકવામાં આવી છે જેમાં આઇસક્રીમથી લઈને ટી-શર્ટ અને બેલ્ટથી માંડીને જીન્સ, કીચેઇન, માસ્ક અને વૉલેટનો સમાવેશ થાય છે. અરે, આ ‘ક્રિશ ૩’ માટે ચાંદી, સોના અને પ્લૅટિનમનાં બ્રેસલેટ અને પેન્ડન્ટ પણ મૂકવામાં આવ્યાં છે. સૌથી મજાની વાત એ છે કે ‘ક્રિશ ૩’ના મર્ચન્ડાઇઝ ૨૦ રૂપિયાથી લઈને ૨૫,૦૦૦ રૂપિયાની રેન્જમાં મૂકવામાં આવ્યા છે.